Gev tínum gjaldskorti eitt persónligt snið. Mynda títt kort við yndismyndini av børnunum, frensinum ella onkrum heilt øðrum. Um tú onga mynd hevur til taks, kanst tú velja eina, sum longu liggur inni í bíleggingarskipanini. Tú kanst eisini velja eina av hesum myndunum. Hvussu geri eg? Tað er sera einfalt at mynda títt egna kort-tær nýtist bert at trýsta á leinkjuna til høgru. Tú fært leiðbeining stig fyri stig. Fyrimunir Hevur tú í dag eitt Dankort ella eitt Visa/Dankort, er lætt at mynda títt egna kort. Myndin gevur tínum korti eitt serligt og persónligt dám. Treytir og kostnaðir Tú kanst bert bíleggja mynd á kortið til verandi kort og kanst rokna við at fáa kortið uml. 14 dagar upp til ein mánaða aftaná, tú hevur bílagt tað. Tað er týdningarmikið, at tú lesur reglugerðina fyri myndakort, áðrenn tú byrjar. Soleiðis sleppur tú undan at bíleggja eitt kort, sum ikki verður góðtikið. Reglugerð fyri myndakort Fyri at kunna fáa kort við egnum sniði eru nakrar treytir viðvíkjandi upphavsrætti, vørumerkjum o. ø, sum skula haldast. Eik búmerkið eigur at síggjast týðiliga á kortinum. Sæst búmerkið ikki nóg væl, tilskilar Eik sær rætt til at avvísa myndina. Myndaformatið skal vera jpeg, tiff ella png. Støddin á myndini skal vera 1020 x 640 pixels, og myndin má ikki fylla meira enn 3 MB. Her eru nøkur dømi um myndir og tekstir, sum ikki verða góðtikin: Nøvn, orð, slagorð ella ímyndir, sum kunnu minna um fyritøkur, felagsskapir ella vørumerki. T. d. lýsingarmyndir av bilum, motorsúkklum o. ø. Búmerki hjá fyritøkum ella vørumerki, tekstir ella ímyndir, sum t. d. vísa til ítróttarfeløg, felagsskapir ella vørumerki Myndir sum eru vardar av upphavsrætti Myndir av persónum krevja loyvi frá persóninum ella næstu avvarðandi. Eik gongur út frá, at slík loyvi fyriliggja, men Eik kann til eina og hvørja tíð krevja at fáa skrivligt loyvi. Tak niður váttan um samtykkið her Teknirøð-figurar ella keipumyndir Telefonnummur og t-post- og heimasíðuadressur Pengaseðlar Myndir, sum kunnu virka órógvandi fyri trygdarmerkini á kortinum Myndir, sum fáa kortið at líkjast einum samleikakorti Teldugjørdar tekningar Eik tilskilar sær rætt til at avgera, um tann innsenda myndin kann góðtakast og hevur ikki skyldu til at upplýsa orsøkina fyri avgerðini. Um onkur roynir fleiri ferðir at senda inn myndir, sum verða avvístar, hevur Eik rætt at syrgja fyri, at viðkomandi verður útihýstur frá skipanini.